Елин Пелин
Есен в гората

chitanka.info

Отидох в гората,

където лятос бях,

но, боже мой, сега

какво, какво видях!

Пожар ли от небето

бе с огън я облел,

магьосник ли таинствен

бе нещо я проклел!

Кат лишеи зловещи —

петна, петна по нея,

до изворчето плаче

добрата горска фея.

Мълчи наокол всичко,

мълчи, мълчи и глъхне

и само дъбът стари

изтежко си въздъхне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.